**Referat af bestyrelsesmødet tirsdag den 2. marts 2021 kl. 1930 afholdt over internettet.**

Til stede var: Ninna, Anita, Allan og Henrik en del af tiden.

1. Godkendelse af dagsordenen

*Godkendt*

1. Godkendelse af referat

*Godkendt*

1. Støj fra Pho Saigons ventilationsanlæg

*Ninna har talt med restaurantens ejer som har oplyst at anlægget er flyttet til en position over opgangen og at støjen derfra skulle være reduceret.*

1. Rørskade i 1 A stuen t.h.

*Allan har på foranledning af ejeren konstateret at et stigrør i badeværelset er utæt og har bedt ejeren om at få det udskiftet på foreningens regning.*

1. Vandskade i lejlighederne 1 A 2. og 3. sal t.v.

*På foranledning af ejeren af tredje sal t.v. har Allan sammen med bbb VVS prøvet at finde årsagen til opfugtning af en del af væggene i de to lejligheder. Skaden er anmeldt til vores forsikringsselskab, og bbb VVS er sat på opgaven med at finde årsagen.*

1. Udskiftning af ejendommens vandrør

*En gennemgang af rørene i kælderen har vist at der er skader på 4 faldstammer og at rør og ventiler er tærede. Vi er blevet rådet til at udskifte rørene m. v. Allan vil kontakte et ingeniørfirma for at få udarbejdet udbudsmateriale til brug for indhentning af tilbud.*

1. Udskiftning af radiator i 1 A 1. sal t.v.

*Ejeren har ønsket at udskifte en radiator, hvilket vil medføre at varmeanlægget skal tømmes for vand. Dette kan medføre at flere lejligheder vil være uden varme et stykke tid indtil udluftning af varmeanlægget er tilendebragt. Bestyrelsen har besluttet at udskiftningen må afvente til slutningen af varmesæsonen grundet de for mange beboere forventede gener.*

1. Foreningen har betalt udgifter til skorsten der benyttes af lejligheden 83 femte sal t.h. – tilbagebetaling?

*Ved en fejl ahr foreningen afholdt udgifter til skorstensfejer for et medlem, der har opsat brændeovn i sin lejlighed. Fejlen er rettet, og det er blevet besluttet ikke at opkræve den udgift foreningen har haft i de foregående år hos ejeren.*

1. Tømrerarbejder på ejendommen: rep. af vinduer hos Martin, rep. af gadedør i nr. 83, rep. af døre til lejlighederne i nr. 83 og nr. 1 A

*Arbejdet med vinduerne er påbegyndt og Allan rykker tømreren for at gå videre.*

1. Pudsning af portindgang og mur ind mod naboen i Kaalundsgade

*Udsat*

1. Undersøgelse af vedligeholdelsesstand af gavl mod Kaalundsgade.

*Udsat*

1. Tilbud på opsætning af lys i porten

Allan rykker elektrikeren for at komme med et nyt tilbud.

1. Fornyelse af vedtægter

*Udsat*

1. Eventuelt

**Næste møde afholdes tirsdag den 6. april kl. 1930. Mødet er tilrettelagt over Zoom**.